Diari Oficial de la Generalitat Valenciana


Sumari del DOGV 2497, del 28-04-1995 (1995/834534)

ACORD de 22 de març de 1995, del Govern Valencià, pel qual es declara la urgent ocupació dels béns i drets afectats per la servitud de pas de la línia aèria d'alta tensió al terme municipal d'Oliva.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2497

Data del DOGV
:   28-04-1995

Secció del DOGV
:   ALTRES DISPOSICIONS

Número del document
:   1995/834534


Data del document
:   22-03-1995

Organisme emissor
:   Conselleria d'Indústria, Comerç i Turisme

Tipus de document
:   Acord

ACORD de 22 de març de 1995, del Govern Valencià, pel qual es declara la urgent ocupació dels béns i drets afectats per la servitud de pas de la línia aèria d'alta tensió al terme municipal d'Oliva.   
El Govern Valencià, en la reunió del dia 22 de març de 1995, adoptà l'acord següent:  
Iberdrola, SA, ha sol·licitat de la Conselleria d'Indústria, Comerç i Turisme, amb data 13 de gener de 1995, la concessió dels beneficis d'expropiació forçosa i imposició de servitud de pas i la declaració d'urgent ocupació de béns i drets afectats per l'establiment d'una línia aèria trifàsica d'alta tensió de 20 kV, de doble circuit Oliva 2-Oliva Ermita des de l'ET Oliva fins a entroncar amb L-CR Oliva, al terme municipal d'Oliva, partida Burguera, propietat d'Iberdrola, SA.  
La sol·licitud se formula a l'empara del que es disposa en l'article 31 del Decret 2619/1966, de 20 d'octubre, pel qual es desenvolupa la Llei 10/1966, de 18 de març, sobre expropiació forçosa i servitud de pas per a instal·lacions d'energia elèctrica.  
La línia de referència va ser autoritzada i declarada d'utilitat pública en concret per resolució del Servei Territorial d'Indústria i Energia de Valencia, amb data 22 d'abril de 1994.  
Tramés l'expedient pel Servei Territorial d'Indústria i Energia de Valencia, d'acord amb el que es disposa en la Llei 10/1966, de 18 de març, i el Reglament per a l'aplicació, aprovat pel Decret 2619/1966, de 20 d'octubre, se sotmet a informació pública la relació de propietaris i béns afectats, i es publicà en el diari Levante de 10 de novembre de 1994, en el Butlletí Oficial de la Província de València de 16 de novembre de 1994 i en el Butlletí Oficial de l'Estat de 18 de novembre de 1994.  
Transcorregut el període d'informació pública, no es presentà cap al·legació.  
Justificada la urgent ocupació en la necessitat de millorar i mantenir el servei en les condicions reglamentàries i alhora ampliar la capacitat de la xarxa de distribució per a poder atendre possibles ampliacions a la població d'Oliva, a proposta del conseller d'Indústria, Comerç i Turisme, el Govern Valencià  
ACORDA:  
Declarar la urgent ocupació dels béns i drets afectats per la servitud de pas de la línia aèria trifàsica d'alta tensió de 20 kV, de doble circuit, Oliva 2-Oliva Ermita des de l'ET Oliva fins a entroncar amb L-CR Oliva, en el terme municipal d'Oliva, partida Burguera, propietat d'Iberdrola, SA, als efectes previstos en la Llei 10/1966, de 18 de març, d'expropiació forçosa i servitud de pas per a instal·lacions elèctriques, i en el seu reglament, aprovat pel Decret 2.619/1966, de 20 d'octubre.  
Els béns i drets afectats per aquest acord, situats al terme municipal d'Oliva, són els que figuren en la relació de propietaris que es publicà per a informació pública en el diari Levante de 10 de novembre de 1994, en el Butlletí Oficial de la Província de València, de 16 de novembre de 1994, i en el Butlletí Oficial de l'Estat, de 18 de novembre de 1994.  
Contra aquest acord, que posa fi a la via administrativa, podrà interposar-s'hi, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la notificació o publicació d'aquest acord en el Diari Oficial de la Generalitat Valenciana, de conformitat amb el que s'estableix en els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la llei Reguladora de la Jurisdicció Contenciosa Administrativa (disposicions addicionals deu i onze de la citada Llei 30/1992), sense perjudici que els interessats puguen exercir qualsevol altre recurs que estimen oportú.  
València, 22 de març de 1995  
El conseller secretari del Govern Valencià,  
LUIS BERENGUER FUSTER